  Туспуктэм: vk.com (Александр Бречалов) Майя Бывальцева Удмуртиысь ёрос эмъюртъёсы укмыс санитар машинаос вуизы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Быдэн одӥг ГАЗ «Соболь» автомобильёс Балезино, Вавож, Грак, Эгра, Можга, Сюмси, Юкаменск ёрос эмъяськонниос басьтӥзы, Дэри ёросэ кыкез кошкиз. Соос висисьёсты эмъяськонние нуллозы, эмчиосты висисьёс доры вуттозы, эмъюмъёсты, биотметериалъёсты нуозы-ваёзы. Улосвыл тӧролэн верамезъя, 2022-тӥ ар ӵоже «Здравоохранение» йӧскалык ӵектосъя Удмуртиысь эмъяськонниос 100 пала санитар машинаос басьтозы. 34-ез со пӧлысь оштолэзе ужаны кутскизы ни. Тодэ вайытом, 2021-тӥ арын 123 автомашинаос вуизы.  Тегъёс: Авто автомашинаос эмъяськонниос АлександрБречалов Ижкар Удмуртия  